
REFERAT DE APROBARE

Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local ,,Proiectul de hotărâre privind concesionarea prin licitaţie publică  a suprafeţei de 36,1673 ha teren situat în T 5’’ 
În baza OUG nr. 57/2019 privind Codul administrativ, cu modificările şi completările ulterioare, vă prezint următoarele:
În inventarul bunurilor care aparţin domeniului privat al oraşului Boldeşti-Scăeni este cuprins un teren în suprafața de 36,1673 ha (361.673,00 mp), situat în extravilanul oraşului Boldeşti-Scăeni suprafața de 353.516,00 mp și în intravilan suprafața de 8.157,00 mp.
Prin adresa înregistrată cu nr. 5025/21.03.2023, S.C. GREEN ENERGY PLUS S.R.L, își exprimă intenția de a concesiona o suprafață de 36 ha în orașul Boldești-Scăeni pentru construirea şi exploatarea unui parc de panouri fotovoltaice în sistem dual;   
Prin HCL nr. 119/22.08.2023 s-a aprobat Studiul de oportunitate privind concesionarea prin licitaţie publică a suprafeţei de 36,1673 ha teren situat în T 5.
Potrivit dispoziţiilor alin. (6) ale art. 309 din OUG 57/2019 concesionarea se aprobă, pe baza studiului de oportunitate prevăzut la alin. (5), prin hotărâre a  consiliului local, iar potrivit dispoziţiilor alin. (7), în baza studiului de oportunitate prevăzut la alin. (5), concedentul elaborează caietul de sarcini al concesiunii.
	Atribuirea contractului de concesiune se va face în urma procedurii de licitaţie publică.
Faţă de cele mai sus prezentate, propun următoarele :
· Aprobarea concesionării prin licitaţie publică  a suprafeţei de 36,1673 ha teren situat în T 5; 
· Preţul de pornire al licitaţiei să fie de 538.400 euro;
·  Concesionarea să se facă pentru o perioadă de 49 de ani,;
· Împuternicirea primarului să semneze contractul de concesiune cu ofertantul declarat câştigător.
   În speranţa aprobării, vă mulţumesc anticipat !
10.09.2010. 

PRIMAR,
BUCUROIU CONSTNTIN

